open-index/open-wikipedia-markdown huggingface dataset:
வனேடியம் நாற்குளோரைடு

**வனேடியம் நாற்குளோரைடு** *(Vanadium tetrachloride)* என்பது VCl4 என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். அடர் சிவப்பு நிறத்தில் உள்ள இத்திரவம் மற்ற வனேடியம் சேர்மங்களைத் தயாரிப்பதற்கு உதவும் ஒரு பயனுள்ள வினைப்பொருளாக உள்ளது.

## தயாரிப்பு மற்றும் பண்புகள்

எதிர்காந்தத் தன்மையுள்ள TiCl4 சேர்மத்தைவிட கூடுதலாக ஒரு இணைதிறன் எலக்ட்ரானைப் பெற்று இணைக்காந்த பண்பு கொண்ட திரவமாக வனேடியம் நாற்குளோரைடு உள்ளது. அறை வெப்பநிலையில் இணைக்காந்தப் பண்பு கொண்டுள்ள மிகச்சில சேர்மங்களில் இதுவும் ஒன்றாகும்.

வனேடியம் உலோகத்தை குளோரினேற்றம் செய்து வனேடியம் நாற்குளோரைடு தயாரிக்க முடியும்.  இவ்வினையில் VCl5 உருவாவதில்லை. ஆக்சிசனேற்றும் திறன் பற்றாக்குறை காரணமாக குளோரினால் வனேடியம் நாற்குளோரைடை தாக்க முடிவதில்லை.
 
மாறாக NbCl5 மற்றும் TaCl5 போன்ற கனமான இதனையொத்த சேர்மங்கள் நிலைப்புத் தன்மையுடனும் குறிப்பாக ஆக்சிசனேற்றப் பண்பு இல்லாமலும் இருக்கின்றன. இயல்பாக உள்ள VF5  சேர்மத்தில் குளோரினுடன் ஒப்பிடுகையில் புளோரினின் ஆக்சிசனேற்றும் பண்பு மிகுந்துள்ளது. சாதாராண அழுத்தத்தில், வனேடியம் நாற்குளோரைடானது அதன் கொதிநிலையில் குளோரினை வெளியேற்றி வனேடியம்(III) குளோரைடைத் தருகிறது என்பதை இதனுடைய ஆக்சிசனேற்றத் திறன் குறிப்பாகத் தெரிவிக்கிறது.

## வினைகள்

இதனுடைய உயர் ஆக்சிசனேற்றத் திறனுக்கு இசைவாக இது 50 ° செ வெப்பநிலையில் ஐதரசன் புரோமைடுடன் வினைபுரிந்து வனேடியம் முப்புரோமைடை உருவாக்குகிறது. இவ்வினை VBr4 உருவாதல் வழியாக நிகழ்கிறது. அறை வெப்பநிலைக்கு சூடாக்கும் போது VBr4  புரோமினை வெளியேற்றுகிறது.
:: 2 VCl4  + 8 HBr → 2 VBr3 + 8 HCl + Br2
VCl4பல வழங்கு ஈனிகளுடன் வினைபுரிந்து கூட்டு விளை பொருட்களைத் தருகிறது. உதாரணம்: VCl4(THF)2.
வனேடோசீன் இருகுளோரைடு தயாரிப்பதற்கான முன்னோடிச் சேர்மமாகவும் இது இருக்கிறது.

## பயன்கள்

ஆல்க்கீன்களின் பல்லுறுப்பியாக்கும் வினையில், குறிப்பாக இரப்பர் தொழிலில் வனேடியம் நாற்குளோரைடு வினையூக்கியாகச் செயல்படுகிறது. வனேடியம் ஆல்க்கைல்களின் இடைநிலைப்பட்ட பண்புடன் நிகழும் சீக்ளர்- நட்டா வினையூக்கியுடன் இவ்வினை தொடர்புடையது ஆகும்

## கரிம வேதியியல்

கரிம வேதியியல் தொகுப்பு வினைகளில் வனேடியம் நாற்குளோரைடு இணைப்பு பீனால்களாகப் பயன்படுத்தப்படுகிறது. உதாரணமாக, இது பீனாலை 4,4'- இருபீனாலாக மாற்றுகிறது. இப்பீனால் மூன்று படிநிலைகளில்  VCl3 ஆகக் ஒடுக்கப்படுகிறது.

:: 2 C6H5OH + 2 VCl4 → HOC6H4–C6H4OH  +  2 VCl3 + 2 HCl

இவ்வினை VCl4, இன் ஆக்சிசனேற்றும் திறனை உயர்த்திக் காட்டுகிறது.

## பதுகாப்பு நடவடிக்கை

VCl4 துரிதமாக ஆவியாகும். தீவிரமான ஆக்சிகரணியாக இருப்பதால் உடனடியாக நீராற்பகுக்கப்பட்டு ஐதரசன் குளோரடை வெளிவிடுகிறது.

## மேற்கோள்கள்


பகுப்பு:வனேடியம்(IV) சேர்மங்கள்
பகுப்பு:குளோரைடுகள்
பகுப்பு:உலோக ஆலைடுகள்
பகுப்பு:கரிம வேதியியல் வினையாக்கிகள்
கோஸ்ட்

**கோஸ்ட்** அல்லது **கொவ்ஸ்ட்**  (**Khost** or **Khowst**, பஷ்தூ மொழி/பாரசீக மொழி: خوست) என்பது கிழக்கு ஆப்கானித்தானில் அமைந்துள்ள ஒரு நகரமாகும். இது கோஸ்ட் மாகாணத்தின் தலைநகரமும் ஆகும்.

2015 இன் மதிப்பீட்டின்படி இந்நகரத்தின் மக்கள் தொகை 106,083 ஆகும்.  இது 6 மாவட்டங்களையும் மொத்த பரப்பளவாக 7,139 ஏக்கர் நிலத்தையும் கொண்டுள்ளது.  கோஸ்ட் நகரத்தின் மொத்த குடியிருப்புக்கள் எண்ணிக்கை 11,787 ஆகும்.

## மேற்கோள்கள்

பகுப்பு:ஆப்கானித்தான் நகரங்கள்
லாசுகர் கா

**லாசுகர் கா** (**Lashkar Gah**, , ), வரலாற்றில் **போஸ்ட்** () என்பது தென் ஆப்கானித்தானில் அமைந்துள்ள ஒரு நகரமாகும். இது ஹெல்மண்டு மாகாணத்தின் தலைநகரமும் ஆகும். 2006இன் மதிபீடின் படி இந்நகரத்தின் மக்கள் தொகை 201,546 ஆகும்.

## மேற்கோள்கள்

பகுப்பு:ஆப்கானித்தான் நகரங்கள்
பாரா

**பாரா** (**Farah**,பஷ்தூ மொழி/பாரசீக மொழி: فراه) என்பது மேல் ஆப்கானித்தானில் அமைந்துள்ள ஒரு நகரமாகும். இது பாரா மாகாணத்தின் தலைநகரமுமாகும். இதன் மக்கள் தொகை கிட்டத்த் தட்ட 108,400 ஆகும். இதன் முக்கிய இனக்குழு பஷ்தூன் ஆகும். மற்றும் ஆப்கானித்தானின் 16வது அதி கூடிய மக்கள் தொகையைக் கொண்ட நகரமாகும்.

## மேற்கோள்கள்

பகுப்பு:ஆப்கானித்தான் நகரங்கள்
மொர்தோவியா

**மர்தோவியா குடியரசு** ( Republic of Mordovia ; Moksha/Erzya: Мордовия Республикась, *Mordoviya Respublikas*) என்பது  உருசியக் கூட்டமைப்பின் தன்னாட்சி பெற்ற 14 உட்குடியரசுகளுள் ஒன்று இதன்தலைநகர்  சரான்சுக் நகரம் ஆகும். குடியரசின் மக்கள் தொகை: 834,755. ( 2010 கணக்கெடுப்பு )  
## புவியியல்

இக்குடியரசு  கிழக்கு ஐரோப்பிய பீடபூமியின் கிழக்குப்பகுதியில்  ரஷ்யாக் கூட்டமைப்பில் அமைந்துள்ளது.

*பரப்பளவு: 26.200 சதுர கிலோமீட்டர் (10,100 சதுர மைல்)
*எல்லைகள் ( உருசிய கூட்டமைப்புக்குள்):
*வடக்கில் நைசினி நோவ்கோர்டு  ஒப்லாஸ்தும், வடகிழக்கு மற்றும் கிழக்கில்  சுவாசியா, கிழக்கிலும் தென்கிழக்கிலும் ஊல்யானோவிஸ்க் ஒப்லாஸ்து, தெற்கு மற்றும் தென்மேற்கில் பென்சா ஒப்லாஸ்து, மேற்கிலும், வடமேற்கிலும்  ரயாசன் ஒப்லாஸ்து ஆகியவை உள்ளன.
*உயரமான இடம்: 324 மீட்டர் (1,063 அடி)

## ஏரிகள்
குடியரசில் சுமார் ஐந்நூறு ஏரிகள் உள்ளன.
## இயற்கை வளங்கள்
குடியரசின் இயற்கை வளங்கள் கரி , கனிம நீர் , மற்றும் பல ஆகும்.
## காலநிலை
குடியரசின் காலநிலை  கோப்பென் காலநிலை வகைப்பாட்டு ஆகும்.
*சராசரி சனவரி வெப்பநிலை: -11 டிகிரி செல்சியஸ் (12 ° பாரன்கீட்),
*சராசரி சூலை வெப்பநிலை: +19 டிகிரி செல்சியஸ் (66 டிகிரி பாரன்கீட்)
*சராசரி ஆண்டு மழையளவு : ~ 500 மில்லி மீட்டர் (20)
## பொருளாதாரம்
குடியரசில் மிகவும் வளர்ந்த தொழில்கள் இயந்திரக் கட்டுமான நிறுவனங்கள், இரசாயனம், மரப்பொருட்கள்,  உணவு தொழில்கள்போன்றவை ஆகும். பெரும்பாலான தொழிற்சாலைகள் குடியரசின் தலைநகர் பகுதியிலேயே அமைந்துள்ளன. அத்துடன் கோவைல்கினோ மற்றும் ருசாயேவாகா போன்ற நகரங்களிலும் தொழில் நிறுவனங்கள் உள்ளன.
## மக்கள் வகைப்பாடு
குடியரசின் மக்கள் தொகை: 834,755 ( 2010 கணக்கெடுப்பு )  888,766 ( 2002 மக்கள் தொகை கணக்கெடுப்பு );  964,132 ( 1989 மக்கள் தொகை கணக்கெடுப்பு .) 
## இனக் குழுக்கள்
குடியரசின் மக்களில் உள்ளன பினிக் மக்கள் தங்கள் மொழியாக தொடர்புடைய இரண்டு  மொழிகளை பேசுகின்றனர், அவை மோட்சா மொழி  மற்றும் எருசிய மொழி ஆகும். இந்த பினிக் மக்கள் தங்களை தனி இனக் குழுவாக அடையாளம் காண்கின்றனர்.  எருசிய மற்றும் மோட்சா மொழிகளை குடியரசில் உள்ள மக்களில் மூன்றில் ஒரு பங்கு மக்கள் மட்டுமே தாய்மொழியாக கொண்டு வாழ்கின்றனர். சோவியத் காலத்தில், பள்ளி பாடப்புத்தகங்கள் ஒவ்வொரு மொழியிலும் வெளியிடப்பட்டன.
2010 கணக்கெடுப்பின்படி, குடியரசில்  ரஷ்ய இனக் குழுவினர் குடியரசு மக்கள் தொகையில் 53.4% ​​வரை உள்ளனர். எருசிய மற்றும் மோட்சா இனக்குழுவினர் 40% மட்டுமே உள்ளனர். மற்ற குழுக்கள் என்றால் தடார்களுக்கும் (5.2%), உக்ரைனியர்கள் (0.5%), இவர்களைத்தவிர பிற சிறிய இனக்குழுக்கள் மொத்த மக்கள் தொகையில் 0.5% க்கும் குறைவாக உள்ளனர்.

## மதம்
2012 இன் உத்தியோகபூர்வ கணக்கெடுப்பு படி
குடியரசின் மக்கள் தொகையில்  68.6% உருசிய மரபுவழித் திருச்சபையை பின்பற்றுகின்றனர் , 5% திருச்சபை இணைப்பில்லாத பொதுவாக இருக்கும் கிருத்துவர்கள், 2% முஸ்லீம்கள், நாட்டுப்புற மதத்தினர்,   1% ஸ்டாரோவிரஸ் கிருத்தவர்கள்,  10% மக்ள் ஆன்மீக, மத நாட்டம் அற்றவர்களாக உள்ளனர். 7% நாத்திகர், 6.4% மற்ற மதங்களைசேர்ந்தவர்களாகவோ அல்லது கேள்விக்கு பதில் அளிக்காதவர்களாகவோ உள்ளனர். சில மார்தோவியர்கள் புதிய உள்ளூர் மத்தைக் கடைபிடிக்கின்றனர்.
## மேற்கோள்கள்
பதினெட்டாம் படி கருப்பசாமி

**பதினெட்டாம் படி கருப்பசாமி கோயில்** திருநெல்வேலி அருகே உள்ள  வன்னிக்கோனந்தல் என்ற ஊரின் தெற்கு பகுதியில் அமைந்துள்ளது.  இந்த ஊரின் தேவேந்திர குல வேளாளர் குலத்தை சார்ந்த மக்கள், பதினெட்டாம் படி கருப்பசாமியை வழிபடுகின்றனர். இக்கோவில் திருவிழா முன்று வருடத்திற்கு ஒரு முறை  நடக்கிறது. 

## இங்கு காணப்படும் தெய்வங்கள்
# கருப்பசாமி
# மாடன் - மாடத்தி
# சிவன் - பார்வதி
# வன்னாத்தி அம்மன்
# கள்ளங்கொண்டான்

இங்கு திருவிழா தவிர மற்ற நாட்களிலும் பூஜைகள் நடக்கின்றது.  மற்ற கருப்பசாமி கோவில்களில் இல்லாத சிறப்பு, இக்கோவிலின்  மதிய கொடைவிழாவிலும் இரவு கொடை விழாவிலும் கருப்பசாமி ஒருவரின் மேல் வந்து வேட்டைக்குச்  சொல்வார்.  பிறகு சாமி ஆடுபவர்  மது குடிப்பார். பிறகு மதிய கொடை விழா முடிந்த பிறகு,  விழா இனிதே முடியும்.

## மேற்கோள்கள்


பகுப்பு:திருநெல்வேலி மாவட்டத்திலுள்ள கிராமக் கோயில்கள்
அனந்தபுரம்

**அனந்தபுரம்** என்ற தலைப்பில் உள்ள  கட்டுரைகள் வருமாறு;-

## ஊர்கள்
*அனந்தபுரம் (விழுப்புரம்) - விழுப்புரம் மாவட்டத்திலுள்ள ஒரு பேரூராட்சி ஆகும்.
*அனந்தபுரம் ஊராட்சி (திருவண்ணாமலை)  - திருவண்ணாமலை மாவட்டத்தில் உள்ள போளுர் வட்டாரத்தில் உள்ளது 
*அனந்தபுரம் (கன்னியாகுமரி) -  கன்னியாகுமரி மாவட்டத்தில் தோவாளை வட்டத்திலுள்ள வருவாய் கிராமங்களில் ஒன்றாகும்.
*அனந்தபுரம் மக்களவைத் தொகுதி-ஆந்திர மாநிலத்தின் இருபந்தைந்து மக்களவைத் தொகுதிகளில் ஒன்று.
*அனந்தபுரம் நகரம் சட்டமன்றத் தொகுதி - ஆந்திர மாநிலத்தின்  சட்டமன்றத் தொகுதிகளில் ஒன்று.

## நபர்கள்
*அனந்தபுரம் கிருட்டினமூர்த்தி

----
குஞ்சரபாரதி

**கவி குஞ்சர பாரதி**  (பிறப்பு: 1810 –  மறைவு: 1896)  தமிழ்நாட்டின், இராமநாதபுரம் மாவட்டத்தின் பெருங்கரை எனும் கிராமத்தில் 1810இல் கர்நாடக இசைக் குடும்பத்தில் பிறந்தவர். தந்தை பெயர் சுப்பிரமணிய பாரதி. குஞ்சரபாரதி தனது 12ஆம் வயதிலேயே தமிழில் கவிதைகள், கீர்த்தனைகளும், பிரபந்தங்களும் இயற்றத் தொடங்கினார். இவரது பாடல்களில் பெரும்பாலும் முருகப் பெருமானையே கருப்பொருளாக வைக்கப்பட்டுள்ளது.

1840இல் இவர் இயற்றிய *அழகர் குறவஞ்சி*  இலக்கியம், சிவகங்கை மன்னர் கெளரிவல்லபர் முன்னிலையில் சிவகங்கை அரசவையில் அரங்கேற்றப்பட்டது. இவருடைய திறமையைப் பாராட்டி, சிவகங்கை மன்னர் இவருக்குக்  *கவி குஞ்சரம்*  எனும் விருதினை வழங்கி, சிவகங்கை சமஸ்தானத்தின் ஆஸ்தான வித்வானாக நியமித்தார். இவர் பாடிய *வேங்கைக் கும்மி*  பாட்டைப் பாராட்டி, சிவகங்கை அரசர் இவருக்கு *கொட்டாங்கச்சியேந்தல்*  எனும் கிராமத்தைத் தானமாக வழங்கினார்.

இவரது புகழை கேள்விப்பட்ட  **முத்துராமலிங்க சேதுபதி**  தனது இராமநாதபுரம் சீமையின் ஆஸ்தான வித்துவானாக நியமித்தார். ஐம்பது வயதில்
*ஸ்கந்தபுராண கீர்த்தனைகள்*   எனும் பெயரில் முருகப் பெருமான் மீது பாடல்களை இயற்றியிருக்கிறார்.

## படைப்புகள்
# *வேங்கைக் கும்மி* 
# *கந்தபுராண கீர்த்தனைகள்*
# *அழகர் குறவஞ்சி*   பழமுதிர்சோலையில் கோயில் கொண்ட முருகன் மீது பாடப்பட்ட குறவஞ்சி இலக்கியம்.
# *அடைக்கலமாலை*  மற்றும் *கயற்கண்ணிமாலை*   ஆகியவை மதுரை மீனாட்சியம்மன் மீது பாடப்பட்டவை.
# *பேரின்ப கீர்த்தனைகள்*  தொகுப்பு

## சாகாவரம் பெற்ற பாடல்களில் சில
# சுத்தசாவேரி ராகத்தில் அமைந்த *எல்லோரையும் போலவே*
# பேகடா ராகத்தில் அமைந்த *என்னடி பெண்ணே உனக்கு*
# மோகன ராகத்தில் அமைந்த *சந்நிதி கண்டு*
# கல்யாணி ராகப் பாடலான *தெய்வம் உண்டென்று*
# காம்போஜி ராகப் பாடலான “இவனாரோ?”
# கலாவதி ராகத்தில் அமைந்த “சித்தி விநாயகனே”

## மேற்கோள்கள்


## வெளி இணைப்புகள்
*  கவி குஞ்சர பாரதியின் 200வது பிறந்தநாள் விழா

பகுப்பு:கருநாடக இசைக் கலைஞர்கள்
பகுப்பு:1810 பிறப்புகள்
பகுப்பு:1896 இறப்புகள்
பகுப்பு:பாடலாசிரியர்கள்
மக்னீசியம் சிட்ரேட்டு (3:2)

**மக்னீசியம் சிட்ரேட்டு** *(Magnesium citrate)*  (3:2) (2 சிட்ரேட்டு மூலக்கூறுகளுக்கு 3 மக்னீசியம் அணுக்கள்) என்பது C12H10Mg3O14 என்ற மூலக்கூற்று வாய்ப்பாடு கொண்ட, மக்னீசியம் மற்றும் சிட்ரிக் அமிலம் சேர்ந்து உருவாகும் ஒரு வேதியியல் சேர்மமாகும். மும்மக்னீசியம் இருசிலிக்கேட்டு, மும்மக்னீசியம் சிட்ரேட்டு அல்லது தெளிவற்ற மக்னீசியம் சிட்ரேட்டு  போன்ற பல பெயர்களால் இச்சேர்மம் அழைக்கப்படுகிறது. (3:2) மக்னீசியம் சிட்ரேட்டு தண்ணீரில் அதிகமாகக் கரைவதில்லை. கசப்புச் சுவை கொண்டிருக்கிறது. இச்சேர்மத்தில் 16.2 சதவீதம் எடை மக்னீசியம் உள்ளது . மக்னீசியம் சிட்ரேட்டுடன் (1:1) ஒப்பிடுகையில், இச்சேர்மம் மிகவும் குறைவான அளவே தண்ணீரில் கரைகிறது. காரத்தன்மையும் அதிகமாக உள்ளது. மக்னீசியம் சிட்ரேட்டைவிட (1:1) எடையில் 42.6 சதவீத மக்னீசியம் அதிகம் பெற்றுள்ளது.

## மேற்கோள்கள்

பகுப்பு:சிட்ரேட்டுகள்
பகுப்பு:மக்னீசியம் சேர்மங்கள்
சிடீவியா (பேரினம்)

**சிடீவியா** (*Stevia*, ,  அல்லது ) என்பது தாவரவியல் குடும்பத்தின் ஒரு   பேரினம் ஆகும். இதன் கீழ் ஏறத்தாழ  240 சிற்றனங்கள் உள்ளன. அவற்றில் பெரும்பாலானவை மூலிகைகளாகவும், குறுமரங்களாகவும், புதர்செடிகளாகவும் உள்ளன. இதன் தாயகம்  அயன அயல் மண்டலமும், வெப்ப மண்டலங்களும் ஆகும். வடஅமெரிக்காவின் மேற்குப் பகுதியிலிருந்து, தென் அமெரிக்கா வரை காணப்படுகின்றன.

## பொருளாதாரப் பயன்கள்
இதன் சிற்றினங்களில் இருந்து எடுக்கப்படும் சிடீவியால் கிளைகோசைடு (Steviol glycoside) என்ற வேதிப்பொருளானது,  சர்க்கரைக்கு மாற்றாகப் பயன்படுகிறது. இச்சர்க்கரைப் பதிலீடு,  இந்தியாவில் அதிகமாக சர்க்கரைத் துளசி (* Stevia rebaudiana*)செடியில் இருந்து எடுக்கப்படுகிறது.

## வெளியிணைப்புகள்

*வடஅமெரிக்க தாவரவளம் 28 தொகுதிகளில் உள்ளது. அதில் இத்தாவரம் குறித்த தாவரவியல் குறிப்பகள் உள்ளன.  அத்தாவரத்தின்  இணைய வடிவப்பக்கத்தை இத்தொடுப்பில்  காணலாம்.

## மேற்கோள்கள்

பகுப்பு:மூலிகைகள்
பகுப்பு:இனிப்பூட்டிகள்
போக்குரா

**போக்குரா** *(Bokkura)* என்பது மாலத்தீவுகளில் பயன்படுத்தப்படும் ஒரு சிறிய மரக்கலன் ஆகும். அந்நாட்டில் பயன்படுத்தப்படும் தோணி எனப்படும் மரக்கலனைப் போலக் காணப்படும் இக்கலம் உருவில் சற்று சிறியதாகும். முக்கோணப்பாய் இல்லாமல் இரண்டு அல்லது மூன்று நபர்கள் பயணம் செய்யக்கூடிய அளவுக்கு சிறியதாக இருக்கும் . போக்குராவில் வழக்கமாக இரண்டு துடுப்புகள் பயன்படுத்தப்படும். ஆழம் அதிகமில்லாத பவழப்பாறைகளுக்கு அருகில் மீன் பிடிக்கச் செல்வதற்கு இக்கலம் பயன்படுத்தப்படும் அல்லது கடலுக்குள் நங்கூரமிட்டுள்ள மீன்பிடி படகுகள், வர்த்தகக் கப்பலகள் ஆகியனவற்றிற்கு ஆட்கள் மற்றும் பொருட்களை மாற்றிவிட இப்போக்குராக்கள் பயன்பட்டன. அதிலும் குறிப்பாக யெட்டி எனப்படும் தோணித்துறைகள்  இருக்குமிடங்களில் இவை அதிகம் பயன்பட்டன.
## மேற்கோள்கள்

## புற இணைப்புகள்

*Maldives-ethnography Part 4 (Fishing & Travel)

பகுப்பு:மீன்பிடி கலங்கள்
பகுப்பு:மாலைத்தீவு
விக்டோரியா, சீசெல்சு

**விக்டோரியா** அல்லது **விக்டோரியா துறைமுகம்** (*Victoria*) சீசெல்சின் தலைநகரமும், மாஹே தீவின் வடகிழக்குப் பகுதியில் அமைந்துள்ள முக்கிய தீவுப்பகுதியும் ஆகும். முதன்முதலாக பிரித்தானியக் குடியேற்ற அரசு இந்த நகரில் ஏற்படுத்தப்பட்டது. 2010 இல், நாட்டின் மொத்த மக்கள் தொகை 90,945 ஆகும். இதில் விக்டோரியா நகரத்தின் மக்கள் தொகை (புறநகர் உட்பட) 26,450. 

விக்டோரியாவின் முக்கிய ஏற்றுமதி வெனிலா, தேங்காய், தேங்காய் எண்ணெய், மீன் மற்றும் கடற் பறவைகளின் எச்சத்தில் உருவாக்கப்படும் இயற்கை உரம் ஆகும்.

இலண்டனில் உள்ள வாக்ஸ்ஹால் கடிகார கோபுரம் போன்று, வடிவமைக்கப்பட்ட மணிக்கூண்டு விக்டோரியா நகருக்கு ஈர்ப்பினைத் தருகின்றது.

இந்நகரத்தில் ஒரு தேசிய விளையாட்டரங்கு, சீசெல்சு பன்னாட்டுப் பள்ளி மற்றும் ஒரு பலதொழில்நுட்பப் பயிலகமும் உள்ளது. 1971 இல் கட்டி முடிக்கப்பட்ட, சீசெல்சு பன்னாட்டு விமான நிலையம் விக்டோரியா நகரத்தில் பயன்பாட்டில் உள்ளது. நகரின் கிழக்குப் பகுதியில் அமைந்திருக்கும் உள்துறைமுகம் சூரை மீன் பிடிதொழிலுக்கும், பதப்படுத்துதல் தொழிலுக்கும் முக்கிய பங்காற்றி வருகிறது. 2004 இல் இந்தியப் பெருங்கடலில் நிகழ்ந்த நிலநடுக்கம், மற்றும் ஆழிப்பேரலையால் விக்டோரியாவின் மிகப்பெரிய பாலம் ஒன்று அழிந்துவிட்டது.

## வரலாறு
1756 இல் பிரான்சு உரிமை கொண்டாடி அதன் குடியேற்ற ஆதிக்கத்தின் கீழ் இருந்த இப்பகுதி 1778 இல் விக்டோரியா பகுதியானது. 1814 பாரிசு உடன்படிக்கையின் படி இன்றைய நவீன விக்டோரியா பிரித்தானியர்களால் நிறுவப்பட்டது.

## மாவட்டங்கள்
சீசெல்சின் மூன்று மாவட்டங்களின் பகுதிகளை விக்டோரியா கொண்டுள்ளது:

#ஆங்கிலம் நதி (La Rivière anglaise) (ஆழ்மனதின் பகுதி)
#செயின்ட் லூயிஸ்
#மோண்ட் பிலெரி

மேற்கண்ட மூன்றைத் தவிர சீசெல்சுவின் 25 மாவட்டங்களில் கீழ்கண்ட ஐந்து மாவட்டங்களும் உள்ளடங்கியுள்ளது.

*மோண்ட் பக்ஸ்டன்
*பெல் ஏர்
*ரோச் கேமென்
*லெஸ் மமிலெஸ்
*பிலாய்சன்ஸ்

## இரட்டை நகரங்கள் மற்றும் சகோதரி நகரங்கள்
விக்டோரியா பின்வரும் நகரங்களின் சகோதரி நகராக உள்ளது.

## காலநிலை

## மேற்கோள்கள்

பகுப்பு:ஆப்பிரிக்கத் தலைநகரங்கள்
பகுப்பு:சீசெல்சு
பகுப்பு:துப்புரவு முடிந்த புதுக்கோட்டை மாவட்ட ஆசிரியர்கள் தொடங்கிய கட்டுரைகள்
அனந்தபுரம் (கன்னியாகுமரி)

தமிழ்நாட்டின் கன்னியாகுமரி மாவட்டத்தில்  உள்ள நான்கு வட்டங்களில், தோவாளை  வட்டமும் ஒன்றாகும். இந்த வட்டத்தின் தலைமையகமாக தோவாளை நகரம் உள்ளது. இந்த வட்டத்தின் கீழ் உள்ள பதிமூன்று  வருவாய் கிராமங்களில் ஒன்று, **அனந்தபுரம்** ஆகும்..

## மேற்கோள்கள்

பகுப்பு:கன்னியாகுமரி மாவட்டத்திலுள்ள கிராமங்கள்
இமையிணைப்படலம்

**இமையிணைப்படலம்** (conjunctiva), முதுகெலும்பு விலங்குகளின் புற இமையையும் விழிக்கோளத்தையும் இணைக்கும் மெல்லிய படலம். இதைக் கண்ணீர்ச்சுரப்பி எப்போதும் ஈரமக்கிக் கொண்டே இருக்கும். இது விழிக்கோளத்தைப் பாதுகாக்கிறது. இது கண்சவ்வு என்றும் அழைக்கப்படும்.

## மேற்கோள்கள்

## உசாத்துணை
உயிரியல் கலைச்சொல் விளக்க அகராதி, தமிழ்ப் பல்கலைக் கழகம், தஞ்சாவூர், ஆசிரியர்: முனைவர்.சி.ஏசுதாஸ் (இரண்டாம் பதிப்பு, 2002)
மருத்துவக் கலைச்சொல் களஞ்சியம், மணவை பப்ளிகேஷன், சென்னை, ஆசிரியர்: மணவை முஸ்தபா. (1996)

பகுப்பு:கண்
ஒரானியெசுத்தாடு

**ஒரானியெசுத்தாடு** (*Oranjestad*, ) அரூபாவின் தலைநகரமும், அந்நாட்டின் மிகப்பெரிய நகரமும் ஆகும். அரூபா தீவு நாட்டின் மேற்கு முனைக்கு அருகே தெற்குக் கரையில் இது அமைந்துள்ளது. உள்ளூர் பப்பியாமெந்தோ மொழியில் இது "பிலாயா" என அழைக்கப்படுகிறது. 2010 ஆம் ஆண்டில் இதன் மக்கள்தொகை அண்ணளவாக 30,000 என மதிப்பிடப்பட்டிருந்தது.

## மேற்கோள்கள்

## வெளி இணைப்புகள்

*Aruba playa 

பகுப்பு:அரூபா
பெருஞ்சாத்தன்

# ஒல்லையூர் கிழான் மகன் பெருஞ்சாத்தன்
# சோணாட்டுப் பிடவூர் கிழான் மகன் பெருஞ்சாத்தன்
# அரசன்கிழார் மகனார் பெருஞ்சாத்தன்
# பெருஞ்சாத்தனார்
ஒல்லையூர் கிழான் மகன் பெருஞ்சாத்தன்

**ஒல்லையூர் கிழான் மகன் பெருஞ்சாத்தன்** சங்ககால அரசர்கள்களில் ஒருவன். இவனது தந்தை ஒல்லையூர் கிழான். இவன் ஆண்ட நாடு ஒல்லையூர் நாடு. தலைநகர் ஒல்லையூர். இவன் சிறந்த வள்ளல்களில் ஒருவன். **வல்வேல் சாத்தன்** என இவன் போற்றப்பட்டான். ஒல்லையூர் தந்த பூதப்பாண்டியன் தாக்கிய போரில் இவன் மாண்டான். இவனை இழந்த துக்கத்தில் அவன் நாட்டு இளைஞர்களும், இளம்பெண்களும், யாழால் வளைத்துப் பறித்துச் சூடும் பாணர்களும், பாடினிப் பெண்களும் மகிழ்ச்சியின் அடையாளமாகச் சூடும் முல்லைப் பூவைச் சூடவில்லையாம். அத்துணைத் துக்கம் அவர்களுக்கு. 
## அடிக்குறிப்பு

பகுப்பு:சங்ககால அரசர்கள்
ஊஃபா

**ஊஃபா** (; ) உருசியாவின் பாசுக்கொர்டொசுத்தானின் தலைநகரமாகும். இக்குடியரசின் தொழிலக, பொருளியல், அறிவியல், பண்பாட்டு மையமாக இந்நகரம் விளங்குகின்றது. இதன் மக்கள்தொகை: 1,105,667 (2015).
## மேற்சான்றுகள்

பகுப்பு:உருசிய நகரங்கள்
ஜொகூர் நீரிணை

**ஜொகூர் நீரிணை** (ஆங்கிலம்: *Johore Strait* அல்லது *Tebrau Strait* அல்லது *Straits of Johor;* மலாய் மொழி: *Selat Johor*; சீனம்: *柔佛海峡*) என்பது சிங்கப்பூர்; தீபகற்ப மலேசியா எனும் இரு நிலப் பகுதிகளைப் பிரிக்கும் ஓர் அனைத்துலக நீரிணை ஆகும்.

இந்த நீரிணையானது தெற்கில் சிங்கப்பூர் நாட்டையும் அதன் தீவுகளையும்; வடக்கே மலாய் தீபகற்பத்தின் பிரதான நிலப்பரப்பில் உள்ள மலேசிய மாநிலமான சொகூர் மாநிலத்தையும் பிரிக்கிறது.

அதே வேளையில், மேற்கில் மலாக்கா நீரிணையையும் தென்கிழக்கில் சிங்கப்பூர் நீரிணையையும் இணைக்கிறது. ஜொகூர் ஆற்றின் முகத்துவாரம்; மற்றும் ஆற்றுப் படுகைகள்; ஜொகூர் நீரிணையின் வடகிழக்கில் உள்ளன.

## பாலங்கள்
ஜொகூர் நீரிணையைக் கடக்கும் வகையில் தற்போது இரண்டு பாலங்கள் உள்ளன.

1. மலேசியா-சிங்கப்பூர் தரைப்பாலம். (ஆங்கிலம்: *Johor–Singapore Causeway*; மலாய் மொழி: *Tambak Johor*)

2. மலேசியா-சிங்கப்பூர் இரண்டாவது பாலம். (ஆங்கிலம்: *Malaysia–Singapore Second Link*; மலாய் மொழி: *Laluan Kedua Malaysia–Singapura*)

### மலேசியா-சிங்கப்பூர் தரைப்பாலம்

மலேசியா-சிங்கப்பூர் தரைப்பாலம், சொகூர் பாரு மாநகரத்தையும்; சிங்கப்பூரில் உள்ள உட்லண்சு *(Woodlands)* பகுதியையும் இணைக்கிறது. 

### மலேசியா-சிங்கப்பூர் இரண்டாவது பாலம்

மலேசியா-சிங்கப்பூர் இரண்டாவது இணைப்புப் பாலம்; இதைப் பொதுவாக மலேசியா-சிங்கப்பூர் இரண்டாவது பாலம் என்று அழைப்பது உண்டு. இந்த இணைப்புப் பாலம், மலேசியாவில் உள்ள இசுகண்டார் புத்தரி நிலப் பகுதியையும் சிங்கப்பூரில் உள்ள துவாசு பகுதியையும் இணைக்கிறது.

தரைப்பாலம் *(Causeway)* என்பது, நீர் நிலை அல்லது சதுப்புநிலத்தை இணைக்கும் வகையில் உயர்த்திக் கட்டப்பட்ட சாலை அல்லது தொடருந்துச் சாலை என்பதைக் குறிக்கும். தரைப்பாலங்கள் பொதுவாக உயர்த்தப்பட்ட மணல் திட்டின் மேல் அமைக்கப்பட்டு இருக்கும்.

## மேற்கோள்கள்

## வெளி இணைப்புகள்
* 

பகுப்பு:நீரிணைகள்
பகுப்பு:மலேசிய நீரிணைகள்
பகுப்பு:சிங்கப்பூர் நீரிணைகள்
பகுப்பு:ஜொகூர்
பகுப்பு:சிங்கப்பூர்
பகுப்பு:மலாக்கா நீரிணை
தொண்டுக்கான அகில இந்திய இயக்கம்

**தொண்டுக்கான அகில இந்திய இயக்கம்** (AIM (All India Movement For Seva), சுவாமி தயானந்த சரஸ்வதியால், கிராமப்புற மக்களுக்கான கல்வி, கலை, மருத்துவநல தொண்டுகளுக்காக, 2000 ஆம் ஆண்டில் தொடங்கப்பட்ட இயக்கமாகும்.
 
பொதுமக்களின் நிதியுதவி மற்றும் தனியாரிடமிருந்து பெறும் நன்கொடைகள் மூலம் இயங்கும் அரசு சாரா, இலாப நோக்கமற்ற தொண்டு நிறுவனமாகும். இவ்வியக்கம் ஐக்கிய நாடுகள் பொருளாதார மற்றும் சமூக சபையின் ஆலோசனையின்படி இயங்குகிறது.
 
இந்தியாவின் நகர்புற மற்றும் கிராமப்புற மக்களை பிரிக்கும் கலாச்சார, பண்பாட்டு, சமூக மற்றும் பொருளாதாரத்தில் உள்ள இடைவெளியை நீக்கி, ஒன்றிணைக்க இத்தொண்டு நிறுவனம் பாடுபடுகிறது.

## திட்டங்கள்
* இலவச மாணவர் இல்லங்கள்
*மருத்துவநலம்
*கலை வளர்ச்சி

## மேற்கோள்கள்

## வெளி இணைப்புகள்
*  அதிகாரப்பூர்வ இணையதளம்
*AIM for Seva Home brings the best out of these students , *[[தி இந்து]]*
*‘Nayani’ Dazzles at AIM for Seva Fundraiser , *IndiaWest*
*All India Movement for Seva  , ஜார்ஜ்டவுன் பல்கலைக்கழகம்
*Speakers Dayananda Saraswati: Vedantic teacher, ரெட் மாநாடு
*Youthful Testimonials at Program at UH Give Impact of AIM for Seva’s Mission, *Indo American News*
*All India Movement for Seva projects elicit overwhelming response, *India Herald*
*Dr. Abdul Kalam to address this year’s AIM for Seva Gala , *WebMalayalee*

பகுப்பு:அரசு சார்பற்ற அமைப்புகள்
பகுப்பு:அமைப்புகள்
சமுத்திரகுப்தர்

**சமுத்திரகுப்தர்** , குப்தப் பேரரசை  கி பி  335  முதல் 375  முடிய ஆட்சி செய்த பேரரசர். முதலாம் சந்திரகுப்தருக்குப் பின் வட இந்தியாவை ஆட்சி செய்த சமுத்திர குப்தர்,  இந்திய வரலாற்றில் மிகச்சிறந்த போர்த்திறன் படைத்தவர் எனப் போற்றப்படுகிறார். திறமையான ஆட்சியாளர், போர் நுணுக்கங்கள் அறிந்தவர் மற்றும் இந்து சமயம், கலை, இலக்கியங்களை பேணியவர் என்பதால் குப்த பேரரசின் மூன்றாம் ஆட்சியாளரான சமுத்திரகுப்தரின் ஆட்சிக் காலத்தை **இந்தியாவின் பொற்காலம்** என வரலாற்று ஆய்வாளர்கள் கருதுகின்றனர். இவரின் மகன் இரண்டாம் சந்திரகுப்தர், சமுத்திர குப்தருக்குப் பின்னர் ஆட்சிக்கு வந்தார்.
 
ஜாவா தீவின் நூல்களில் இவரது பெயரை தாந்திரிகமந்தகர் எனக் குறித்துள்ளது. சமுத்திரம் என்ற சமஸ்கிருத மொழிச்  சொல்லிற்கு கடல் என்று பொருள். சமுத்திரகுப்தரை அசோகருக்கு நிகராக ஒப்பீடு செய்கின்றனர். அசோகர்  அமைதி மற்றும் அகிம்சையைப் போற்றியவர்; ஆனால் சமுத்திரகுப்தர் போர் மற்றும் ஆக்கிரமிப்பு செய்வதில் ஆர்வம் கொண்டவர்.

முதலாம் சந்திரகுப்தருக்கும் - மகாஜனபாதங்களில் ஒன்றான லிச்சாவி இளவரசி குமாரதேவிக்கும் பிறந்தவர் சமுத்திரகுப்தர். பாடலி புத்திரத்தை தலைநகராகக் கொண்ட குப்தப் பேரரசை  நாற்பது ஆண்டு காலம் வரை ஆட்சி செய்தவர்.

## வெற்றிகள்

ரோகில்கண்ட் மற்றும் மத்திய இந்தியாவின் பத்மாவதி ஆகிய பகுதிகளை சமுத்திரகுப்தர் வென்ற பின்னர் தற்கால வங்காளம், ஒடிசா, மால்வா, குஜராத், நேபாளம், வங்காளம், ஒரிசா, அசாம்,  மதுரா, மத்தியப் பிரதேசம்,  காஷ்மீர், ஆப்கானித்தான் வென்று, பின் தென்னிந்தியாவின் ஆந்திரம் வரை வெற்றி கொண்டார். முழு வட இந்தியாவை,  குப்தப் பேரரசில் கொண்டுவந்தவர் சமுத்திரகுப்தர் ஆவார். பல்லவ மன்னர் முதலாம் விட்ணுகோபன், சமுத்திரகுப்தரின் தமிழகம் மீதான வெற்றியை தடுத்தார்.

## அலகாபாத் தூண் - நாணயங்கள்

சமுத்திர குப்தரின் போர் வெற்றிகள் குறித்த வரலாற்றை அலகாபாத் தூணில் செதுக்கப்பட்டுள்ளது. 
கிபி நான்காம் நூற்றாண்டின் முதல் பாதியின், இந்திய அரசியல், நிலவியல், மன்னர்கள், மக்கள் குறித்த, சமுத்திர குப்தரின் அரசவைக் கவிஞர் ஹரிசேனரின் கவிதைகள் இத்தூண்களில்  செதுக்கப்பட்டுள்ளது. சமுத்திரகுப்தர் வெளியிட்ட தங்கம், வெள்ளி, செப்பு நாணயங்கள் மூலம், அவர் காலத்திய வரலாற்று குறிப்புகள் அறிய முடிகிறது.

## பின் வந்த ஆட்சியாளர்
சமுத்திரகுப்தர் நாற்பது ஆண்டுகள் குப்தப் பேரரசை ஆட்சி செய்த பின்னர், அவரது மகன் இரண்டாம் சந்திரகுப்தர் பட்டத்திற்கு வந்தார்.

## இதனையும் காண்க
* அசோகரின் தூண்கள்
* குப்தப் பேரரசு

## மேற்கோள்கள்

## வெளி இணைப்புகள்
* Text of the Allahabad Stone Pillar Inscription of Samudragupta
* Catalogue of Coins of Samudragupta
* Coins of Samudragupta 

பகுப்பு:இந்தியப் பேரரசர்கள்
பகுப்பு:குப்தப் பேரரசு
சமான் சர்வதேச பள்ளி

**சமான் சர்வதேச பள்ளி** *(Zaman International School )* என்பது கம்போடியா தலைநகர் புனோம் பென்னில் இருக்கும் ஒரு தனியார் பன்மொழி சர்வதேச பள்ளி ஆகும். இப்பள்ளியானது 1997 ஆம் ஆண்டு சமான்  என்ற  துருக்கிய தினசரி பத்திரிகையின் முன்னாள் பத்திரிகையாளரால் நிறுவப்பட்டது. சமான் சர்வதேச பள்ளி, இசுலாமியர்களின் குலென் இயக்கத்துடன் தொடர்பு கொண்ட ஒரு பள்ளி என இணையதள ஆதாரங்கள் தெரிவிக்கின்றன.

இப்பள்ளியில் குழந்தைகளுக்கு கே1 முதல் 12  ஆவது வரையிலான கல்வி அளிக்கப்படுகிறது. அனைத்துப் பாடங்களும் ஆங்கிலம் மற்றும் கெமெர் மொழிகளில் கற்பிக்கப்படுகின்றன. புனோம் பென்னில் உள்ள தொன்லே பாசாக் பகுதியில் புதிதாக வடிவமைக்கப்பட்டு  கட்டப்பட்ட  கட்டிடத்தில் இம்மேல்நிலைப்  பள்ளி இயங்குகிறது. வைக்கப்பட்டுள்ளது. 7 ஆம் நிலையில் இருந்து 12 ஆம் நிலை வரை பயிலும் மாணவர்கள் இவ்வளாகத்தில் கல்வி கற்கின்றனர். சமான் தொடக்கப்பள்ளி புனோம் பென்னில் உள்ள தௌல் கோர்க் பகுதியில் அமைந்துள்ளது.

சமான் சர்வதேச பள்ளியில் கல்வி கற்கும் மாணவர்களுக்கு தேசிய மற்றும் சர்வதேச கல்வித் தகுதிகள் கிடைக்கின்றன. 9 ஆம் நிலை மற்றும் 12 ஆம் நிலை மாணவர்களுக்கு இரண்டு தேசிய அளவிலான தேர்வுகள் நடத்தப்படுகின்றன. கேம்பிரிட்ச்சின் சர்வதேச பள்ளிக்கல்வி பொதுச் சான்றிதழ் படிப்புக்குச் செல்வதற்காக சர்வதேசப்பகுதி மாணவர்களுக்கு ஒரு தேர்வும் 10 அல்லது 11 மற்றும் 12 ஆம் நிலைகளுக்குச் செல்வதற்கான தரம் ஏ தேர்வு என்ற மற்றோரு  தேர்வும் இங்கு நடத்தப்படுகின்றன. தனது நாட்டில் உள்ள துருக்கியப் பள்ளிகள் துருக்கி மற்றும் கம்போடியா இடையே பாலங்களாகச் செயல்படுகின்றன  என்று  கம்போடிய பாதுகாப்பு அமைச்சரகத்தின் செய்தித்தொடர்பாளர் தளபதி சும் சோச்சீட் கூறுகிறார்.

## மேற்கோள்கள்

பகுப்பு:கம்போடியாவில் கல்வி
இரண்டாம் சந்திரகுப்தர்

**இரண்டாம் சந்திரகுப்தர்** (*Chandragupta* II அல்லது *Chandragupta Vikramaditya*), குப்த பேரரசர்களில் மிகவும் புகழ் பெற்றவர். இவரை சந்திரகுப்த விக்கிரமாதித்தியன் என்றும் அழைப்பர். சமுத்திரகுப்தரின் மகனாக இவர் மேற்கு சத்திரபதிகளை வென்று தற்கால குஜராத், இராஜஸ்தான் பகுதிகளை கைப்பற்றி, வட இந்தியா முழுவதையும் ஒரு குடையின் கீழ் கொண்டு வந்தவர். இவரின் ஆட்சி காலமான பொ.ஊ. 380 முதல் 415 முடிய உள்ள காலத்தில், கலை, இலக்கியம், கட்டிடக் கலை, சிற்பக் கலை செழிப்பின் உச்சத்தைத் தொட்டது. இந்து சமயம் மீண்டும் மிகப் பொலிவுடன் செழித்தோங்கியது. எனவே இரண்டாம் சந்திரகுப்தரின் ஆட்சிக் காலத்தை **இந்தியாவின் பொற்காலம்** என வரலாற்று ஆய்வாளர்கள் கூறுகின்றனர். இவரை இரண்டாம் **சந்திரகுப்த விக்கிரமாதித்தியன்** என்றும் அழைப்பர்.

பொ.ஊ. 388  முதல் 409 முடிய உஜ்ஜைன் நகரத்தைத் தலைநகராகக் கொண்டு குப்தப் பேரரசை ஆண்டவர். இவரது அரசவையில் காளிதாசர் முதலான நவரத்தினங்கள் எனும் ஒன்பது மிகப் பெரிய கவிஞர்களும், இலக்கியவாதிகளும், பிற துறை அறிஞர்களும் இடம் பெற்றிருந்தனர். இந்த நவரத்தினங்களில் சமசுகிருதம் மொழி இலக்கணக்காரான அமரசிம்மரும், வானவியல்-கணித அறிஞரான வராகமிகிரரும் இருந்தனர்.

இவரது ஆட்சிக் காலத்தில் சீன பௌத்த அறிஞரான பாசியான், வட இந்தியாவில் பயணம் செய்து, இரண்டாம் சந்திரகுப்தரின் ஆட்சியின் பெருமைகளைத் தனது நூலில் குறித்துள்ளார்.

## வெளிநாடுகள் மீதான படையெடுப்புகள்
இரண்டாம் சந்திரகுப்தர், இந்தியாவிற்கு வெளியே, கிழக்கிலும் மேற்கிலும் உள்ள 21 நாடுகளைப் படையெடுத்து வென்றதாக, நான்காம் நூற்றாண்டு பெருங்கவிஞர் காளிதாசர் தனது நூல்களில் குறித்துள்ளார். பாரசீகம், காம்போஜம், ஹூன மக்கள், கிராதர்கள், மிலேச்சர்கள்,  நேபாளம், யவனம், காஷ்மீரம் ஆகியவை இவர் வென்ற நாடுகளில் குறிப்பட்டத்தக்கதாகும். இரண்டாம் சந்திரகுப்தருக்குப் பின் அவரது இரண்டாம் மகன் முதலாம் குமாரகுப்தர் அரியணை ஏறினார்.

## சமயம்
வைணவ சமயத்தைப் பின்பற்றிய இரண்டாம் சந்திரகுப்தர் முதல் அவருக்குப் பின் வந்த குப்த பேரரசர்கள், பரம பாகவதர்கள் அல்லது பாகவத வைணவர்கள் என்ற சிறப்புப் பெயருடன் அழைக்கப்பட்டனர். இவரது ஆட்சிக் காலத்தில் இந்து சமயம், குறிப்பாக வைணவ சமயம் செழித்தோங்கியது.

## விக்கிரம நாட்காட்டி

பொ.ஊ.மு. 57 காலத்திய பண்டைய இந்தியப் பேரரசரான விக்கிரமாதித்தியன் உஜ்ஜையின் நகரத்தை தலைநகராகக் கொண்டு இந்தியாவை ஆட்சி செய்தவர். அவர் ஆட்சிப் பொறுப்பேற்ற நாளின் நினைவாக தீபாவளிக்கு அடுத்த நாள் பாத்வா என அழைக்கப்படுகிறது. விக்ரம் நாட்காட்டி பொ.ஊ.மு. 57 முதல் தொடங்கியது. நேபாளத்தில் விக்கிரம நாட்காட்டி அலுவல்முறை நாட்காட்டியாகக் கடைப்பிடிக்கிறது. சகர்களை வென்றதால்  இரண்டாம் சந்திரகுப்தரை, **சந்திரகுப்த விக்கிரமாதித்தியன்** என்ற சிறப்புப் பெயரால் அழைக்கப்பட்டார்.

## வெளியிட்ட நாணயங்கள்
மேற்கு சத்ரபதிகள் மற்றும்  சமுத்திரகுப்தரைப் போன்று, தங்கம் மற்றும் வெள்ளி நாணயங்களை இரண்டாம் சந்திரகுப்தர் வெளியிட்டார்.

## அடிக்குறிப்புகள்

## மேற்கோள்கள்
* R. K. Mookerji, *The Gupta Empire*, 4th edition.  Motilal Banarsidass, 1959.
* R. C. Majumdar, *Ancient India*, 6th revised edition. Motilal Banarsidass, 1971.
* Hermann Kulke and Dietmar Rothermund, *A History of India*, 2nd edition.   Rupa and Co, 1991.

## வெளி இணைப்புகள்
* Coins of Chandragupta II

## மேலும் காண்க

*விக்கிரமாதித்தியன்

 

பகுப்பு:குப்தப் பேரரசு
பகுப்பு:இந்தியப் பேரரசர்கள்
கல்வான் ஆறு

**கால்வான் ஆறு** *(Galwan River)* என்பது சீனாவின் மேற்கு சிஞ்சியாங் பகுதியில் இருந்து இந்தியாவின் சம்மு காசுமீர் வரை பாய்கின்ற ஒரு நதியாகும். சாம்சுங்லிங் என்ற பகுதியில் தோன்றும் இந்நதி மேற்கு நோக்கிப் பாய்ந்து 34°45′33″வ 78°10′13″கி என்ற ஆள்கூறுகளில் சியோக் ஆற்றுடன் இணைகிறது. இது சிந்து நதியின் துணை ஆறுகளில் ஒன்றாகும். 

சுமார் 80 கிலோமீட்டர் நீளத்திற்குப் பாயும் இவ்வாற்றில் நீரின் வேகமும் அதிகமாகும். இந்தியாவின் லடாக் பகுதியைச் சேர்ந்த குலாம் ரசூல் கால்வான் என்பவரின் வீரதீரச் செயல்களை பாராட்டும் நினைவாக பிரித்தானிய இந்தியா ஆட்சியாளர்கள், இந்த ஆற்றுக்கு கால்வான் ஆறு எனப்பெயரிட்டனர். 

கல்வான் ஆறும், கால்வான் பள்ளத்தாக்கும் லடாக்கின் வடமேற்கு நிலப்பகுதியான அக்சாய் சின்னில் உள்ளது. இப்பகுதி யாருக்கு சொந்தம் என்பதில் பல ஆண்டுகளாக இந்தியா மற்றும் சீனாவிற்கு இடையே சர்ச்சை நீடிக்கிறது என்றாலும் இப்பகுதி  1959 ஆம் ஆண்டு முதல் சீனக்கட்டுப்பாட்டில் உள்ளது. இப்பள்ளத்தாக்கின் தரைப்பகுதி மிகவும் கடினமாக இருக்கிறது. 1962 ஆம் ஆண்டில் இந்தியா இப்பகுதியில் தன்னுடைய இராணுவப்படையை நிறுத்தி வைத்திருந்தது. ஆனால் 1962-இல் நடைபெற்ற இந்தியச் சீனப் போரில், சீனா வெற்றி பெற்று இப்பகுதியை தனது கட்டுப்பாட்டுக்குள் கொண்டு வந்து விட்டது.

## இதனையும் காண்க
* தவுலத் பெக் ஓல்டி
* துர்புக்-சியோக்-தவுலத் பெக் ஓல்டி சாலை
* சியோக் ஆறு
* பாங்காங் ஏரி 
* உண்மையான கட்டுப்பாட்டுக் கோடு 
* திஸ்கித்
* துர்புக்

## மேற்கோள்கள்

பகுப்பு:லே மாவட்டம்
பகுப்பு:சீனாவில் உள்ள ஆறுகள்
பகுப்பு:இலடாக்கு ஆறுகள்
சின்ஹகட்

**சின்ஹகட்** (*Sinhagad*) என்னும் கோட்டை, இந்திய மாநிலமான மகாராஷ்டிராவின் புனேவுக்கு தெற்கில் சுமார் 25 கி.மீ தொலைவில் அமைந்துள்ளது. இது கொண்டாணா என்றும் அழைக்கப்படுகிறது. இந்த சொல்லுக்கு சிங்கத்தின் கோட்டை என்று பொருள். இந்த கோட்டை இரு வாயில்களை கொண்டது. அவை புனே தர்வாஜா என்றும், கல்யாண் தர்வாஜா என்றும் அழைக்கப்படுகின்றன. சின்ஹகட் என்பது "சிம்மக் கோட்டை" எனப் பொருள்படும்.

இந்த கோட்டையில் தொலைக்காட்சிகளை ஒளிபரப்பும் கோபுரம் வைக்கப்பட்டுள்ளது. கோட்டையின் மேல் பகுதியில் தங்குவதற்கான அறைகள் உள்ளன.

மேற்குத் தொடர்ச்சி மலைத் தொடரின் தனித்துள்ள ஒரு மலையுச்சியின் மீதமைந்திருக்கும் இக்கோட்டை, தரையிலிருந்து  உயரத்திலும், சராசரியாக கடல் மட்டத்திலிருந்து  உயரத்திலுமுள்ளது.

## சான்றுகள்

பகுப்பு:புனே மாவட்டம்
பகுப்பு:மகாராட்டிர கோட்டைகள்
போரான் நைட்ரைடு

**போரான் நைட்ரைடு** (Boron nitride) என்பது BN என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மம் ஆகும். போரான் மற்றும் நைட்ரசன் அணுக்கள் சம எண்ணிகையில் சேர்ந்து இச்சேர்மம் உருவாகிறது. போரான் நைட்டிரைடு கனசதுர, அறுகோணப்பட்டக வடிவங்களைக் கொண்டிருந்தாலும், அறுகோணப்பட்டக வடிவ போரான் நைட்டிரைடு (h-BN) பரவலாகப் பயன்படுத்தப்படுகிறது.

அறுகோண வடிவமுடைய போரான் நைட்ரைடு கிராஃபைட்டை ஒத்த அமைப்புடையது. இது போரான் நைட்ரைடு பல்லுருக்களிலேயே மிகவும் நிலைத்த, மிருதுவான அமைப்புடையது, மேலும் இது உயவுப்பொருளாகவும், நறுமணப் பொருட்களில் பதனச்சரக்காகவும் பயன்படுத்தப்படுகிறது. வைரத்தை ஒத்த வடிவமுடைய போரான் நைட்ரைடு கனச்சதுர வடிவமுடைய போரான் நைட்ரைடு (c-BN) எனப்படுகிறது. இது கடினத் தன்மையில் வைரத்தை விடக்குறைவாகவும், வெப்ப, வேதி நிலைத்தன்மையில் வைரத்தை விட அதிகமான நிலைத்தன்மையையும் உடையது. மிகவும் அரிதான வடிவமான உருசைட்டு போரான் நைட்ரைடு கனச்சதுர வடிவ போரான் நைட்ரைடை விட அதிக கடினத்தன்மை உடையது. இது அறுங்கோண (lonsdaleite-ஒத்த) வடிவமுடையது.

B-க்கும் N-க்குமான பிணைப்பு அயனிப்பண்பு உடையது, ஆகையால் மேலடுக்கில் உள்ள B-அணு கீழடுக்கில் உள்ள N-அணுவுடன் பிணைப்பை ஏற்படுத்திக்கொள்ளும். கிராப்ஃபைட்டும் போரான் நைட்டிரைடும் ஒத்த எதிர்மின்னிய அமைப்பை கொண்டிருந்தாலும், கிராஃபைட்டு கருப்பு நிறமுடையது, சிறந்த மின்கடத்தும் பண்பு கொண்டது. இது நன்கடத்தியாகவோ அல்லது குறைக்கடத்தியாகவோ அறியப்படுகிறது. மாறாக, போரான் நைட்டிரைடு வெள்ளை நிறமுடையது, மின்கடத்தாப் பண்பை கொண்டுள்ளது. ஆனாலும், சிறந்த வெப்பக்கடத்தியாக உள்ளது. மேலும், வேதி நிலைத்தன்மை/மந்தத்தன்மை, எந்திர வலிமை/கடினத்தன்மை, அரிமான எதிர்ப்புத்தன்மை ஆகிய பண்புகளையும் கொண்டுள்ளது. இதனால் இதனை உயவுப்பொருளாக, மேற்பூச்சுப் பொருளாக, மின் காப்பியாக, மின்மக்கசிவுத் தடுப்பியாகவும் பயன்படுத்தப்படுகிறது.

## மேற்கோள்கள்

பகுப்பு:போரான் சேர்மங்கள்
பகுப்பு:நைட்ரைடுகள்
பகுப்பு:குறைக்கடத்திப் பொருட்கள்
பகுப்பு:மீக்கடினப் பொருட்கள்
பகுப்பு:தேய்ப்புப் பொருட்கள்
பகுப்பு:பீங்கான் பொருட்கள்
பகுப்பு:ஒற்றை அடுக்குகள்
பகுப்பு:போரான்-நைட்ரசன் சேர்மங்கள்
மசூர் மௌலானா

**மசூர் மௌலானா** (*S. Z. M. M. Moulana*, 31 சனவரி 1932 - 4 டிசம்பர் 2015) இலங்கை முஸ்லிம் அரசியல்வாதியும், முன்னாள் மேலவை, மற்றும் மாகாண சபை உறுப்பினரும், பேச்சாளரும் இலக்கியவாதியும் ஆவார்.

## வாழ்க்கைக் குறிப்பு
மசூர் மௌலானா கிழக்கிலங்கையில் அம்பாறை மாவட்டம் மருதமுனை என்ற ஊரில் செய்யது ஐதுறுஸ் மௌலானா செயின் மௌலானா இஸ்மாலெப்பை போடியார், செயினம்பு ஆகியோருக்குப் பிறந்தார். மருதமுனை அல்மனார் மகா வித்தியாலயம், மட்டக்களப்பு சிவானந்தா வித்தியாலயம், மட்டக்களப்பு மத்திய கல்லூரி ஆகிய பாடசாலைகள் கல்வி கற்றார். ஆங்கில ஆசிரியராகப் பணியாற்றினார்.

## அரசியலில்
மசூர் மௌலானா தனது 17வது அகவையில் தந்தை செல்வாவின் அரசியல் செயல்பாட்டில் ஈடுபாடு ஏற்பட்டு இலங்கைத் தமிழரசுக் கட்சியில் சேர்ந்தார். 1956 இல் கொழும்பு காலிமுகத் திடலில் நடைபெற்ற சத்தியாக்கிரகப் போராட்டத்தில் தமிழ் தலைவர்களுடன் இணைந்து கலந்து கொண்டார். தமிழரசுக் கட்சியின் சார்பில் மேலவை உறுப்பினராக நியமிக்கப்பட்டார்.

மார்ச் 1960 நாடாளுமன்றத் தேர்தலில் கல்முனை தேர்தல் தொகுதியில் தமிழரசுக் கட்சியின் சார்பில் போட்டியிட்டு மு. ச. காரியப்பரிடம் தோற்றார். பின்னர் சூலை 1960, 1965 தேர்தல்களிலும் போட்டியிட்டார்.

1966 முதல் 1974 வரை கரவாக வடக்கு கிராமசபைத் தலைவராக இருந்து செயல்பட்டார். பின்னர் ஐக்கிய தேசியக் கட்சியில் இணைந்து 1988ல் நடைபெற்ற இலங்கையின் முதலாவது வடகிழக்கு மாகாண சபைத் தேர்தலில் அக்கட்சியின் மூலம் தெரிவான ஒரேயோரு உறுப்பினராக மாகாண சபை சென்றார்.

அதன் பின்னர் இலங்கை முசுலிம் காங்கிரசில் இணைந்து கல்முனை மாநகர முதல்வராகவும் பணியாற்றினார்.

## மறைவு
மசூர் மௌலானா தனது 84 வது அகவையில் 2015 டிசம்பர் 4 வெள்ளிக்கிழமை அதிகாலை 2 மணியளவில் கொழும்பில் காலமானார்.

## மேற்கோள்கள்

பகுப்பு:1932 பிறப்புகள்
பகுப்பு:2015 இறப்புகள்
பகுப்பு:இலங்கைத் தமிழரசுக் கட்சி அரசியல்வாதிகள்
பகுப்பு:இலங்கை முசுலிம் அரசியல்வாதிகள்
பகுப்பு:இலங்கை முசுலிம்கள்
பகுப்பு:அம்பாறை மாவட்ட நபர்கள்
பகுப்பு:இலங்கை செனட் சபை உறுப்பினர்கள்
பகுப்பு:ஐக்கிய தேசியக் கட்சி அரசியல்வாதிகள்
பகுப்பு:சிறீலங்கா முசுலிம் காங்கிரசு அரசியல்வாதிகள்
பகுப்பு:இலங்கை மாகாண சபை உறுப்பினர்கள்
அடிலைன் மொலமுறே

**அடிலைன், மொலமுறே சீமாட்டி** (*Adeline, Lady Molamure*, 1890 - 1977) பிபேக (அடிலைன்; *தொடக்கத்தில்* **மீதெனிய**) என்பவர் இலங்கை செனட் சபையின் முதலாவது பெண் உறுப்பினர் ஆவார். ஆதலின், இவரே இலங்கையில் தெரிவு செய்யப்பட்ட முதலாவது பெண் சட்டவரைஞர் ஆவார். இவர் செனட் சபையின் உப தலைவியாகச் செயற்பட்டார்.

கொழும்பு பிசப் கல்லூரியில் கல்வி கற்ற இவர் அப்போதைய சட்டவாக்கக் கழக உறுப்பினரான ஹென்றி மீதெனிய அதிகாரம் என்பவரின் மகளாவார். இவர் 1931 இல் தனது தந்தையின் இறப்பைத் தொடர்ந்து ஏற்பட்ட வெற்றிடத்துக்காக அவரது தேர்தல் தொகுதியில் நடைபெற்ற இடைத்தேர்தலின் மூலம் தெரிவு செய்யப்பட்டார். பின்னர் 1947 ஆம் ஆண்டு இவர் செனட்டுக்குத் தெரிவு செய்யப்பட்டதுடன், 1955 இல் அச்சபையின் உப தலைவியாக நியமிக்கப்பட்ட அதே வேளை பிரித்தானியப் பேரரசு வரிசையின் கட்டளைத் தளபதியாக ஆக்கப்பட்டார்.

இவர் இலங்கையின் முதலாவது சபாநாயகர் சேர் பிரான்சிஸ் மொலமுறே என்பவரைத் திருமணம் புரிந்தார். இவர்களின் ஒரே மகளான சீதா மொலமுறே என்பவரும் இலங்கை செனட் சபையின் உறுப்பினரானார். அவர் குடியியற் பணியாளராக இருந்து இலங்கைத் திறைசேரியின் செயலாளரான எல். ஜே. செனவிரத்ன என்பவரைத் திருமணம் புரிந்தார்.

## மேற்கோள்கள்

பகுப்பு:1890 பிறப்புகள்
பகுப்பு:1977 இறப்புகள்
பகுப்பு:சிங்கள அரசியல்வாதிகள்
பகுப்பு:இலங்கை செனட் சபை உறுப்பினர்கள்
பகுப்பு:இலங்கை அரசாங்க சபை உறுப்பினர்கள்
பகுப்பு:இலங்கைப் பெண் அரசியல்வாதிகள்
பப்பேத்தே

**பப்பேத்தே** (*Papeete*) என்பது அமைதிப் பெருங்கடலில் அமைந்துள்ள பிரான்சின் கடல் கடந்த ஆட்புலமான  பிரெஞ்சு பொலினீசியாவின் தலைநகரமாகும். பப்பேத்தே நகராட்சி (பிரான்சியக் கம்யூன்)  வின்வர்டு தீவுகளில் பிரெஞ்சு பொலினீசியாவில் தாகித்தியில் அமைந்துள்ளது. இங்குதான் பிரான்சிய தலைமை ஆணையர் உள்ளார். தாகித்திய, பிரான்சியப் பொலினீசிய  அரசு, தனியார் வணிக, தொழிலக,நிதியச் சேவை மையங்கள் அமைந்துள்ளன. பிரெஞ்சுப் பொலினீசியாவின் சுற்றுலாத்துறைக்கு இங்குள்ள துறைமுகம் நுழைவாயிலாக உள்ளது. வின்வர்டு தீவுகளே சொசைட்டி தீவுகளின் அங்கமாகும். *பப்பேத்தே* என்பதற்கு தகித்திய மொழியில்  "கூடையிலிருந்து நீர்" எனப் பொருள்படும்.

பப்பேத்தேயின் நகர்ப்புற மக்கள்தொகை ஆகத்து 2022 கணக்கெடுப்பின்படி 124,724 ஆகும். இவர்களில் கருவ பப்பேத்தே நகரத்தில் 26,654 மக்கள் உள்ளனர்.

## வானிலை
பப்பேத்தேயில் வெப்பமண்டல பருவக்கால வானிலையாக மழைக்காலமும் வெயிற்காலமும் நிலவுகின்றது. இருப்பினும் வெயிற்காலத்திலும் மழை காணப்படுகின்றது. வெயிற்காலம் ஆகத்து,செப்டம்பரில் மட்டுமே உள்ளது. ஆண்டின் மற்றநாட்களில் மழை பெய்கின்ற இங்கு மிகக் கூடுதலாக  திசம்பர், சனவரியில் மழை பெய்கின்றது. வெப்பநிலை ஆண்டு முழுமையும் ஒரேநிலையில் சராசரியாக  அளவில் உள்ளது.

## அருங்காட்சியகம்

File:Présidence.Papeete.JPG|பிரெசிடென்சு
File:Cathédrale.Papeete.JPG|பாபெத் கதீட்ரல் 
File:Ppt-temple-paofai.jpg|பவோபாய் கோவில்
File:PapeeteWaterfront2003.jpg|பாபெத் நீர்முனை


## மேற்சான்றுகள்

பகுப்பு:ஓசியானியா தலைநகரங்கள்
பகுப்பு:பிரெஞ்சு பொலினீசியா
அரசினர் கலைக் கல்லூரி, உத்திரமேரூர்

**அரசினர் கலைக்கல்லூரி, உத்திரமேரூர்** இந்தியாவின் தமிழ்நாட்டில் காஞ்சிபுரம் மாவட்டம் உத்திரமேரூரில் செயற்பட்டுவரும் இருபாலருக்கான தமிழக அரசின் கலைக் கல்லூரியாகும். 2013ஆம் ஆண்டில் அப்போதைய தமிழக முதல்வர் ஜெயலலிதாவால் தொடங்கப்பட்ட ஆறு கலைக்கல்லூரிகளில் இதுவும் ஒன்றாகும். அரசினர் கலைக் கல்லூரி, கடலாடி, அரசினர் கலைக் கல்லூரி, திருவாடானை, அரசினர் கலைக் கல்லூரி, சிவகாசி, அரசினர் கலைக் கல்லூரி, கோவில்பட்டி, அரசினர் கலைக் கல்லூரி, கறம்பக்குடி ஆகியவை இதர ஐந்து கல்லூரிகளாகும்.

## இதனையும் காண்க
* தமிழ்நாடு அரசு கலை மற்றும் அறிவியல் கல்லூரிகள் பட்டியல்
* காஞ்சிபுரம் மாவட்டக் கல்லூரிகள்

## மேற்கோள்கள்

பகுப்பு:காஞ்சிபுரம் மாவட்டத்திலுள்ள அரசினர் கலைக் கல்லூரிகள்
சாமுவேலின் கல்லறை

**சாமுவேலின் கல்லறை** (*Tomb of Samuel*; , எழுத்துப்பெயர்ப்பு *கெவெர் ஸ்முஎல் க நெவி*;, ) என்பது விவிலிய எபிரேய இறைவாக்கினரான சாமுவேல் அடக்கம் செய்யப்பட்ட பாரம்பரிய பகுதியாகும். இது கடல் மட்டத்திலிருந்து 908 மீட்டர் உயரத்தில் செங்குத்தான குன்றின் மேல் அமைந்துள்ளது. இது மேற்குக் கரையின் பாலத்தீன கிராமமான நபி சம்வில் என்னும் இடத்தில், எருசலேமின் வடக்கே 1.3 கி.மீ தொலைவில் அமைந்துள்ளது.

## உசாத்துணை

* Reiter, Yitzhak, “Contest or cohabitation in shared holy places? The Cave of the Patriarchs and Samuel’s Tomb” in Breger, Reiter and Hammer, “Holy Places in the Israeli-Palestinian Conflict”, Routledge (2009)
* The Institute for Historical Justice and Reconciliation (IHJR), “Sacred Sites in the Holy Land: Historical and Religious Perspectives”, The Hague, 2011. www.historyandreconciliation.org/publications/includes/sacred_sites-english.pdf

## வெளி இணைப்புகள்

* Bibleplaces: Nebi Samwil 
* Photos: Arabs Ransack Samuel's Tomb – சனவரி 28, 2007.
* israeltraveler.org 
* jerusalem-insiders-guide.com

பகுப்பு:விவிலிய நபர்களின் கல்லறைகள்
பகுப்பு:எபிரேய விவிலிய இடங்கள்
பகுப்பு:யூத புனிதப் பயண இடங்கள்
பிதாப்பிதாக்களின் குகை

**பிதாப்பிதாக்களின் குகை** அல்லது **பெருந்தந்தையர்களின் குகை** (*Cave of the Patriarchs*, (எபிரேயம்: מערת המכפלה, * *, மொழிபெயர்ப்பு "இரட்டைக் கல்லறைகளின் குகை"; முசுலிம்கள் குறிப்பு: **ஆபிரகாமின் புகலிடம்** அல்லது **இப்றாகிமின் பள்ளிவாசல்**; , **) என்பது எபிரோன் குன்றுகளில் அமைந்துள்ள, எபிரோன் பழைய நகரின் மையத்தில் அமைந்துள்ள நிலத்துக்கடி அறைகளின் தொடர்ச்சியாகும். பாரம்பரியத்தின்படி, இது தோராவுடனும் திருக்குர்ஆன்னுடனும் தொடர்புபட்டது. இதன்படி, இக்குகையும் அதனுடன்கூடிய இடமும் அடக்கம் செய்வதற்காக ஆபிரகாமினால் வாங்கப்பட்டதாகும்.

பிதாப்பிதாக்களின் குகைப் பகுதி சலாகுத்தீன் காலப் பள்ளிவாசலின் கீழ் அமைந்துள்ளது. இப்பள்ளிவாசல் பாரிய செவ்வக எரோதிய கால யூதேய கட்டமைப்பிலிருந்து மாற்றப்பட்டுள்ளது.

## உசாத்துணை

## வெளி இணைப்புகள்
*Official Website (Israeli)
*Cave of the Patriarchs
*The Cave of Machpelah Tomb of the Patriarch Jewish Virtual Library
*Tombs of the Patriarchs Article and Photos Sacred Destinations
*Demands for Equal Rights for the Jewish People at Ma'arat HaMachpela  Hebron.org.il
*Aerial Photograph Google Maps
*
*Bible Land Library 
*Photos and Diagram of Underground at Caves of Machpela

பகுப்பு:எபிரேய விவிலிய இடங்கள்
பகுப்பு:விவிலிய நபர்களின் கல்லறைகள்
பகுப்பு:யூத புனிதப் பயண இடங்கள்
வவுனியா கல்வாரி மலை

**கல்வாரி மலை** என்பது இலங்கையின் வவுனியா மாவட்டத்தில் உள்ள கிறித்தவ ஆலயங்களில் ஒன்றாகும். கல்வாரி மலையில் இயேசு கிறிஸ்து பட்ட துன்பங்களை பிரதிபலிக்கும் வகையில் சிற்பங்கள் காணப்படுவதுடன் மலையின் மேலேயே இவ்வாலயம் அமைந்துள்ளது.

பகுப்பு:வவுனியா மாவட்டத்திலுள்ள கோயில்கள்
அரசு மேல்நிலைப் பள்ளி, தோவாளை

**அரசு மேல்நிலைப் பள்ளி, தோவாளை** என்பது கன்னியாகுமரி மாவட்டத்தில், தோவாளையில் அமைந்துள்ள ஒரு மேல்நிலைப் பள்ளியாகும். 1882 ஆம் ஆண்டு தொடக்கப் பள்ளியாகத் தொடங்கப்பட்ட இப்பள்ளி 1960 இல் உயர்நிலைப் பள்ளியாகவும், 1980 ஆம் ஆண்டு மேல்நிலைப் பள்ளியாகவும் தரம் உயர்த்தப்பட்டது. இப்பள்ளியின் தற்போதைய தலைமையாசிரியராக த. விஜய குமார் 31.07.2014 - பணியாற்றி வருகிறார். பள்ளியின் வளர்ச்சிப் பணியில் பெற்றோர், ஆசிரியர் சங்கம், கிராமக் கல்விக்குழு, பள்ளி மேலாண்மைக் குழு போன்றவை சிறப்பான பங்களிப்பை அளித்து வருகின்றன.

இப்பள்ளியில் மத்திய மாநில அரசுகளின் அனைத்து நலத்திட்டங்களும் செயல்படுத்தப்பட்டுவருகின்றன. அரசு மேல்நிலைப் பள்ளி, தோவாளையில் மாநில அரசின் முப்பருவக் கல்வி முறை நடைமுறையில் உள்ளது. இப்பள்ளியில் மாணவர்களின் கற்றல் மற்றும் ஒழுக்கச் செயல்பாடுகளை முழுமையாக மதிப்பிடும் பொருட்டு 'தொடர் மற்றும் முழுமையான மதிப்பீடு' முறை செயல்படுத்தப்பட்டுள்ளது.

## பாடங்கள்
மேல்நிலைக் கல்வியில் கணிதம் - உயிரியியல் (தமிழ் மொழி மூலம் மற்றும் ஆங்கில மொழி மூலம்), கணிதம் - கணிப்பொறியியல் (தமிழ் மற்றும் ஆங்கில மொழி மூலம்), அறிவியல் (தமிழ்மொழி மூலம் மட்டும்), வணிகவியல் - கணிப்பொறியியல் (தமிழ்மொழி மூலம் மட்டும்), வணிகவியல் - வரலாறு (தமிழ்மொழி மூலம் மட்டும்), மின் சாதனங்களும் பொருட்களும் (தொழிற்கல்வி - தமிழ்மொழி மூலம் மட்டும்) ஆகிய பாடப்பிரிவுகள் உள்ளன.

## கல்விக்குழு மற்றும் புரவலர்கள்
இப்பள்ளியின் வளர்ச்சியில் பள்ளியின் கல்விக்குழு உறுப்பினர்களும் புரவலர்களும் பெரும்பங்கு வகிக்கின்றனர். உயர்நிலைப் பள்ளி உருவாக உழைத்திட்ட ஆரம்பகால கல்விக்குழு உறுப்பினர்களாக சுப்பிரமணியம் (தலைவர்), த. ச. நமச்சிவாயம் , எம். நல்லபெருமாள், தியாகி ஏ. சிவதாணு, கே. சிவ சுப்பிரமணியம், ஏ. பி. எம். புலமுத்து ஆகியோர் இருக்கின்றனர். ரூபாய் 1000 - 25000 வரை நன்கொடையாக வழங்கிய நூற்றுக்கணக்கான புரவலர்களால் இப்பள்ளி மாநில அளவில் பெயர்பெற்ற பள்ளியாக விளங்குகிறது.

## சங்கங்களும் மன்றங்களும்
கல்விசார் செயல்பாடுகளைத் தவிர, கல்வி இணைச்செயல்பாடுகளிலும் மாணவர்களின் ஆர்வத்தை மேம்படுத்தும் பொருட்டு பள்ளியில் நாட்டு நலப்பணித் திட்டம், சிறார் செஞ்சிலுவைச் சங்கம், பாரத சாரண சாரணியர் சங்கம், தேசிய பசுமைப் படை போன்ற சங்கங்களும், இலக்கிய மன்றம், நூலக மன்றம், ஸ்ருதிலயா எனும் இசைக்கழகம், ஓவிய மன்றம், அறிவியல் மன்றம், கணித மன்றம், சதுரங்க மன்றம் போன்றவையும் செயல்பட்டு வருகின்றன.

## முன்னாள் தலைமை ஆசிரியர்கள்
மேல் நிலைப் பள்ளியாக தரம் உயர்த்தப்பட்ட பின்னரான தலைமை ஆசிரியர்கள்.
# எஸ். சுவாமிநாதன் - 01.10.1960 - 31.05.1970 
# எஸ். எம். அப்துல் காதர் - 01.06.1970 - 10.03.1975 
# ஏ. காந்தி - 07.05.1975 - 31.05.1978 
# ஐ. அப்பாவு நாடார் - 02.06.1978 - 26.06.1978 
# பி. நாகராஜன் - 27.06.1978 - 24.06.1979
# கே. துரைசாமி - 25.06.1979 - 08.07.1980 

மேல்நிலைப் பள்ளியாக தரம் உயர்த்தப்பட்ட பின்னரான தலைமை ஆசிரியர்கள்.
# டி. ஸ்ரீ ராமச்சந்திரன் - 09.07.1980 - 02.02.1987 
# ஜி. பி. ஐசக் வின்ஸிலி - 10.06.1987 - 30.04.1992 
# எஸ். ராஜா மணி - 01.06.1992 - 31.05.2000 
# கே. ஈவ்லின் சுகுணா - 23.06.2000 - 08.10.2002 
# கு. முத்துசாமி - 10.10.2002 - 28.01.2009 
# நீ. பொன்னையா நாடார் - 01.06.2009 - 31.05.2013 
# சு.சங்கர் - 01.06.2013 - 31.05.2014 

இப்பள்ளியின் ஒரே பெண் தலைமை ஆசிரியை கே. ஈவ்லின் சுகுணா ஆவார்.

## மேற்கோள்கள்

பகுப்பு:கன்னியாகுமரி மாவட்டத்திலுள்ள அரசுப் பள்ளிகள்
அமோனியம் லாக்டேட்டு

**அமோனியம் லாக்டேட்டு** *(Ammonium lactate)* என்பது NH4(C2H4(OH)COO) என்ற மூலக்கூற்று வாய்ப்பாடு கொண்ட ஒரு வேதிச் சேர்மமாகும். லாக்டிக் அமிலத்தின் அமோனியம் உப்பான இச்சேர்மம் இலேசாக நுண்ணுயிரித் தடுப்பியின் பண்புகளைப் பெற்றிருக்கிறது.

”E328" என்ற ஐரோப்பிய ஒன்றிய எண் இச்சேர்மத்திற்கு வழங்கப்பட்டுள்ளது. அம்லாக்டின் மற்றும் லாக்-ஐதரின் போன்ற தோல் குழைமங்களில் செயல்திறன் மிக்கதொரு பகுதிப்பொருளாக விளங்குகிறது.

லாக்டிக் அமிலமும் அமோனியம் ஐதராக்சைடும் சேர்ந்த கலவையே அமோனியம் லாக்டேட்டு ஆகும். உலர் தோல், செதில் தோல், தோல் நமைச்சல் போன்ற தோல் நோய்களுக்கான சிகிச்சையில் தோலின் ஈரப்பதம் காக்கும் குழைமமாக இச்சேர்மம் பயன்படுத்தப்படுகிறது. இக்குழைமத்தைப் பயன்படுத்துபவர்கள் சூரிய விளக்குகள் அல்லது தோல் பதனிடும் படுகைகளின் செயற்கை புறஊதா கதிரொளி அல்லது சூரிய ஒளி தோலில் படுவதைத் தவிர்க்க வேண்டும். அமோனியம் லாக்டேட்டு, சூரிய ஒளிக்கு எதிர்வினையாற்றும் உணரியாக தோலை மாற்றுகிறது. வேனிற் கட்டிகள் வந்தது போல தோல் தோற்றமளிக்கும். எனவே இத்தகையோர் வெயிலில் செல்லும் போது சூரிய ஒளியெதிர்ப்புக் குழைமங்கள் மற்றும் உடைகளை அணிந்துச் செல்லல் பாதுகாப்பானது ஆகும்http://cancer.dartmouth.edu/pf/health_encyclopedia/d04049a1 
. 
ரான்பாக்சி நிறுவனத்தின் லாக் – ஐதரின் வகை அமோனியம் லாக்டேட்டைப் பொறுத்த வரையில், நீண்டகால தொடர் ஒளிப்புற்று நோய்த்தன்மை ஆய்வு செய்யப்பட்டது. இம்முடிவுகளின்படி முடியில்லா அல்பினோ எலிகளுக்கு 12 சதவீத அமோனியம் லாக்டேட்டை மேற்பூச்சு குழைமமாக பரிந்துரைக்கப்பட்டது. புறஊதா கதிர்களால் தூண்டப்படும் தோல் புற்று அதிகரிப்பதாக உணரப்படுகிறது.''http://dailymed.nlm.nih.gov/dailymed/fda/fdaDrugXsl.cfm?setid=3d94a218-ae4d-4158-bd8e-92743c7c8e0d&type=display
 

## மேற்கோள்கள்

பகுப்பு:லாக்டேட்டுகள்
பகுப்பு:அமோனியம் சேர்மங்கள்
பகுப்பு:நைதரசன் சேர்மங்கள்
வன்னியூர்க் கவிராயர்

**வன்னியூர்க் கவிராயர்** எனும் புனைபெயரைக்கொண்ட **எம். எவ். சௌந்தரநாயகம்** ஈழத்தின் எழுத்தாளர்களில் ஒருவராவார். கவிதைகள் மற்றும் சிறுகதைகளை எழுதிப் புகழ்பெற்றார். இவரது சொந்த ஊர் செட்டிக்குளமாகும்.  
வன்னியூர் கவிராயர் அவர்கள் கிறித்தவராகப் பிறந்து கிறித்தவப் பாடசாலையிலேயே தமது கல்வியைத் தொடர்ந்த ஒருவர் எனினும் அவரின் ஆக்கங்களில் வேறுமதத் தாக்கங்களை அவதானிக்கக் கூடியதாக உள்ளது. இவரின் கவிதைகளில் நாட்டுப்பற்று, மொழிப்பற்று, சிறுமையைக் கண்டு சினம் கொள்ளல்   மற்றும் சாதி, மதம், இனம், மொழி, மாவட்டம், பிரதேசம் போன்ற பிரிவுகள் மூலம் உயர்வு தாழ்வு பாராட்டாத ஒரு சமூக அமைப்பு, மறுமலர்ச்சி போன்ற பல பண்புகளை அவதானிக்கக் கூடியதாக உள்ளது. இவர் 1978ஆம் ஆண்டில் இறைவனடி சேர்ந்தார்.

## மேற்கோள்கள்

பகுப்பு:ஈழத்துக் கவிஞர்கள்
பகுப்பு:ஈழத்து எழுத்தாளர்கள்
பகுப்பு:1978 இறப்புகள்
சாங்சரன்

**சக்சரான்** அல்லது **சக்செரான்**(Chaghcharān, ; ), also called **Chakhcheran**) என்பது மத்திய ஆப்கானித்தானில் அமைந்துள்ள நகரமும் மாவட்டமும் ஆகும். இது முற்காலத்தில் **ஆஹங்கரான்** (**Āhangarān** ) என்று அழைக்கப்பட்டது. இது கோர் மாகாணத்தின் தலைநகரமும் ஆகும். சக்சரான் கடல் மட்டத்திலிருந்து 2,230 மீட்டர் உயரத்தில் அமைந்துள்ளது.

இந்நகரம் தாரி மொழியை பேசும் 15,000 மக்களைக் கொண்டுள்ளது. 2015 இன் மதிப்பீட்டின்படி இந்நகரத்தின் மக்கள் தொகை 31,266 ஆகும்.  இது ஒரு மாவட்டத்தையும் மொத்த பரப்பளவாக 2,614 ஏக்கர் நிலத்தையும் கொண்டுள்ளது.  சக்சரான் நகரத்தின் மொத்த குடியிருப்புக்களின் எண்ணிக்கை 3,474 ஆகும்.

## மேற்கோள்கள்

பகுப்பு:ஆப்கானித்தான் நகரங்கள்
அரசினர் கலை & அறிவியல் கல்லூரி, திருவாடானை

**அரசினர் கலை மற்றும் அறிவியல் கல்லூரி** இந்தியாவின் தமிழ்நாட்டில் இராமநாதபுரம் மாவட்டம் திருவாடானையில் செயற்பட்டுவரும் இருபாலாருக்கான தமிழக அரசின் கலை & அறிவியல் கல்லூரியாகும். 2013ஆம் ஆண்டில் அப்போதைய தமிழக முதல்வர் ஜெயலலிதாவால் தொடங்கப்பட்ட ஆறு அரசினர் கல்லூரிகளில் இதுவும் ஒன்றாகும். அரசினர் கலைக் கல்லூரி, உத்திரமேரூர், அரசினர் கலைக் கல்லூரி, கடலாடி, அரசினர் கலைக் கல்லூரி, சிவகாசி, அரசினர் கலைக் கல்லூரி, கோவில்பட்டி, அரசினர் கலைக் கல்லூரி, கறம்பக்குடி ஆகியவை இதர ஐந்து கல்லூரிகளாகும்.

## அமைவிடம்
திருவாடானையில் 10 ஏக்கர் பரப்பளவில் அமைந்த இக்கல்லூரியில் 800 மானவ, மானவிகள் கலை மற்றும் அறிவியல் பாடங்களில் தமிழ் மற்றும் ஆங்கில மொழிகள் மூலம் பயில்கின்றனர்.
## படிப்புகள்
### இளநிலை படிப்புகள்
* தமிழ்
* ஆங்கிலம்
* கணிதம்
* கணிப்பொறி அறிவியல்
* வணிகவியல்
* காட்சி தொடர்பியல் (Visual Communication)
### முதுநிலை படிப்புகள்
* தமிழ்
* கணிதம்
## இதனையும் காண்க
* தமிழ்நாடு அரசு கலை மற்றும் அறிவியல் கல்லூரிகள் பட்டியல்
* இராமநாதபுரம் மாவட்டத்திலுள்ள கல்வி நிலையங்கள்

## மேற்கோள்கள்

பகுப்பு:இராமநாதபுரம் மாவட்டத்திலுள்ள அரசினர் கலைக் கல்லூரிகள்
பகுப்பு:திருவாடானை வட்டம்
மிகுத்தர்லாம்

**மிகுத்தர்லாம்** (Mihtarlam, (, ), also spelled **Mehtar Lam**) என்பது ஆப்கானித்தானில் அமைந்துள்ள ஒரு நகரமாகும். இது லக்மன் மாகாணத்தின் தலைநகரமும் ஆகும். இது மிகுத்தர்லாம் மாவட்டத்தின் மையத்தில் அமைந்துள்ளது.

2004இன் மதிப்பீட்டின் படி இந்நகரத்தின் மக்கள் தொகை 126,000 ஆகும்.

## மேற்கோள்கள்

பகுப்பு:ஆப்கானித்தான் நகரங்கள்
இயங்கராவூர்

வவுனியா நகரிலிருந்து 14கிலோ மீற்றர் தூரத்திலும் செக்கடிப்புலவு கிராமத்திற்கு அண்மையிலும் இயங்கராவூர் எனும் அழகிய கிராமம் அமைந்துள்ளது. விவசாயத்தை வாழ்வாதாரமாகக் கொண்டு காலம் காலமாக இவ்வூர் மக்கள் வாழ்ந்து வருவதுடன், இவ்வூரானது எப்போதும் பச்சை பசேல் என்றே காட்சியளிக்கும்.

பகுப்பு:வவுனியா மாவட்டத்தில் உள்ள ஊர்களும், நகரங்களும்
வாரிக்குட்டியூர்

வவுனியா பூவரசங்குளம், இயன்கராவூர், செக்கடிப்புலவு ஆகிய கிராமங்களிற்கு அருகில் அமைந்திருக்கும் அழகிய கிராமமே வாரிக்குட்டியூர் கிராமம் ஆகும். பல ஆண்டுகளாக இக்கிராமத்தில் மக்கள் வாழ்த்து வருகின்றனர். இது ஒரு வவுனியாவின் பழம் பெரும் கிராமமாகும்.
இந்தக் கிராமத்தில் இலங்கையில் அதிக உயரத்தை கொண்ட ஐயனார் சிலை உள்ளது.. 
பாவற்குளம் படிவம் 4,5,6 பகுதியே வாரிக்குட்டியூர் என்று அழைக்கப்படுகிறது.. விவசாயம் கால்நடை வளர்ப்பு இக்கிராமத்தில் முக்கிய வாழ்வாதாரமாக விளங்கி வருகிறது. 
வவுனியா மாவட்டத்தின் நெல்வயல் அதிகம் காணப்படும் கிரமமாக திகழ்ந்து வருகிறது

பகுப்பு:வவுனியா மாவட்டத்தில் உள்ள ஊர்களும், நகரங்களும்
முதலாம் சந்திரகுப்தர்

**சந்திரகுப்தர்** அல்லது **முதலாம் சந்திரகுப்தர்** (Chandragupta) , குப்தப் பேரரசின் மூன்றாவது பேரரசர் ஆவார். குப்த பேரரசை விரிவாக்கியவர்களில் முதலாமவர். கி பி 320 முதல் 335 முடிய குப்த பேரரசை ஆட்சி செய்தவர். இவரின் மகன் சமுத்திரகுப்தர் மற்றும் பேரன் இரண்டாம் சந்திரகுப்தர் குப்தப் பேரரசின் முக்கிய பேரரசர்கள் ஆவார். இவர் தற்கால உத்திரப் பிரதேசம், பீகார் மற்றும் நேபாளத்தின் பெரும் பகுதிகளை ஆட்சி செய்தவர்.

ஸ்ரீகுப்தரின் பேரனும், கடோற்கஜனின் மகனுமாகிய முதலாம் சந்திரகுப்தர் **மகாராஜா** பட்டத்துடன் குப்தப் பேரரசின் ஆட்சியாளராக இருந்தார். கி பி 320-இல் குப்தப் பேரரசின் அரியணை ஏறிய, முதலாம் சந்திரகுப்தர் லிச்சாவி நாட்டு இளவரசியை திருமணம் செய்ததன் மூலம், முதலாம் சந்திரகுப்தரின் அரசியல் ஆதிக்கம் கூடியது. இவரது பதினைந்து ஆண்டு கால ஆட்சியில், வட இந்தியாவின் தற்கால வடக்கு பிகார், உத்தரப் பிரதேசம் மற்றும் தெற்கு நேபாளப் பகுதிகளில் குப்தப் பேரரசை விரிவாக்கினார்.

முதலாம் சந்திரகுப்தருக்குப் பின் அவரது மகன் சமுத்திரகுப்தர் குப்தப் பேரரசை மேலும் விரிவாக்கினார். 
 
## மேற்கோள்கள்

## ஆதாரங்கள்
* 

பகுப்பு:இந்தியப் பேரரசர்கள்
பகுப்பு:குப்தப் பேரரசு